بوگون میلادی 2021- ییل 15- جولای کونی.  5 ییل آلدین بوگون یعنی میلادی 2016- ییل 15- جولای کونیده تورکیه خائنانه بیر کودتا تشبثی گه دوچ کیلیب قالدی.  فتو اسمی گه ایگه بیر ترور تشکیلاتی تورکیه قوراللی کوچ لری نینگ آره سیگه جایلشتیرگن عنصر لری دن فایده له نیب دولتی میزگه و دولتی میز نینگ نماینده لیک ایتگن ارزش لری گه قرشی خائنانه هجوم اویوشتیریش گه حرکت قیلدی. تورکیه جمهوریتی جمهوررئیسلیک مجتمع سی و تورکیه پارلمانی بمباران قیلیندی.  آره سیده تورکیه رادیو تلویزیونی (تی آر تی) نینگ هم موجود بولگن کوپلب دولت اداره لری کودتاچی لر تامانیدن قولگه کیریتیلیش گه تشبث ایتیلدی.  انقره بیلن استانبول آسمانیده اوروش اوچاق لری و جاده لرده ایسه تانک لر بیلن تهدید ایتیلدیک.  خلقی میز اوشبو وضعیت گه قرشی سیس سیز قالمه دی البته که.  مینگلب وطنداش جمهوررئیسی میز نینگ هم چقریغی بیلن کودتا تشبثی نینگ آلدینی آلیش اوچون کوچه لرگه چیقدی.  جان لری نی فدا قیلیب تانک لرنینگ حرکتی نینگ آلدینی آلدی و هلیکوپتر لردن اوزیلگن اوق لر گه کوکسی نی قالقان قیلدی.  اوشبو وطنداش لر تینگی جوده آز کورینه دیگن بیر شکلده مقاومت کورسه تیب وطنی, دولتی و دموکراسی سی نی قوتقریب آلدی.  شونده ی قیلیب خلقی نینگ قرارلی لیگی نتیجه سیده دولتی میز موفقیت بیلن کودتا تشبثی نینگ آلدینی آلدی.  کودتا تشبثی نینگ آلدینی نینگ آلینیشی اوچون 251 کیشی شهید بولرایکن, یوزلب کیشی ایسه یره له نیب غازی لیک عنوانی گه ایگه بولدی.  15- جولای کونی دموکراسی ظفری نینگ سمبولی گه ایله نیب قالدی.  شهید لر و غازی لری میز نی رحمت بیلن ایسله یمیز.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
